****

**ВЛЯЗОХА В СИЛА НОВИТЕ ПО-НИСКИ ЦЕНИ НА ЕЛЕКТРОЕНЕРГИЯТА НА ЧЕЗ**

По-ниски цени на електроенергията, която „ЧЕЗ Електро България” АД продава на битови клиенти, влязоха в сила считано от 5 март 2013 г. с решение на Държавната комисия за енергийно и водно регулиране (ДКЕВР). За битовите клиенти на компанията дневната тарифа се изменя от 0,08750 на 0,08472 лв./кВтч, а нощната тарифа – от 0,03833 лв./кВтч на 0,02723 лв./кВтч.

Цената за пренос през разпределителната мрежа на ниско напрежение на „ЧЕЗ Разпределение България” АД е намалена от 0,04040 лв/кВтч на 0,03435 лв./кВтч .

Всички цени са достъпни за клиентите на сайта на ЧЕЗ www.cez.bg , секция Цени, както и в центровете за обслужване на клиенти.

Цените на електроенергията за клиенти присъединени на средно напрежение, както и останалите компоненти от цената за разпределение, остават без промяна, съгласно решение на ДКЕВР в сила от 1 юли 2012 г.

ЧЕЗ припомня, че в изпълнение на решението на ДКЕВР, от 05.03.2013 започна извънредно отчитане на електромерите. За да бъде гарантирана максимална коректност при фактурирането на електроенергията по стари и нови цени, компанията дава възможност на битовите клиенти сами да отчетат показанията на електромерите си. Желаещите да се възползват от тази възможност, трябва да направят своя отчет и да подадат данните към компанията до 11 март в центровете за обслужване на клиенти на ЧЕЗ, на телефонната линия 0700 10 010 (меню 2), на [zaklienta@cez.bg](mailto:zaklienta@cez.bg), на факс **(02) 8959 667** и през уеб-сайта [www.cez.bg](http://www.cez.bg)**.** Необходимо е да се посочат данните от електромера (по всички тарифи), клиентски или абонатен номер, датата на отчитане, трите имена на титуляр и адрес на обекта, за който се декларират показания.

Цени без ДДС, по които **„ЧЕЗ Електро България” АД**, продава електрическа енергия на битови потребители и предприятия с по-малко от 50 души нает персонал, и с годишен оборот до 19.5 млн.лв., присъединени на ниско напрежение са както следва:

|  |  |
| --- | --- |
| І. Продажба на ел.енергия за предприятия с по-малко от 50 души нает персонал и с годишен оборот до 19.5 млн.лв., присъединени към електроразпределителните мрежи на ниско напрежение | |
| 1. Три скали |  |
| в т.ч. - Върхова | 0,16483 |
| - Дневна | 0,08714 |
| - Нощна | 0,04675 |
| 2. Две скали |  |
| в т.ч. - Дневна | 0,14179 |
| - Нощна | 0,05308 |
| 3. Една скала | 0,12130 |
| IІ. Продажба на ел.енергия за битови нужди - ниско напрежение | |
| Две скали |  |
| в т.ч. - Дневна | 0,08472 |
| - Нощна | 0,02723 |
| 2. Една скала | 0,08472 |